CELEX: 32007R0705
Language: ro
Date: 2007-06-21 00:00:00
Title: Regulamentul (CE) nr. 705/2007 al Comisiei din 21 iunie 2007 de stabilire, pentru anul de comercializare 2007/2008, a valorii ajutorului pentru perele destinate transformării

22.6.2007   
            
            
               RO
            
            
               Jurnalul Oficial al Uniunii Europene
            
            
               L 161/32
            
         
      REGULAMENTUL (CE) NR. 705/2007 AL COMISIEI
   
   din 21 iunie 2007
   de stabilire, pentru anul de comercializare 2007/2008, a valorii ajutorului pentru perele destinate transformării
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a piețelor în sectorul produselor transformate pe bază de fructe și legume (1), în special articolul 6 alineatul (1),
   întrucât:
   
               (1)
            
            
               Articolul 3 alineatul (3) litera (c) din Regulamentul (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește schemele de ajutor în sectorul produselor prelucrate pe bază de fructe și legume (2) prevede publicarea de către Comisie, până la 15 iunie, a valorii ajutorului care se aplică perelor destinate transformării.
            
         
               (2)
            
            
               Media cantităților de pere transformate în cadrul schemei de ajutor, pe parcursul celor trei ani de comercializare anteriori, este mai mare cu 6 511 tone decât pragul comunitar.
            
         
               (3)
            
            
               Pentru statele membre care au depășit pragul de transformare, valoarea ajutorului pentru perele destinate transformării în anul de comercializare 2007/2008 trebuie, prin urmare, modificată în raport cu nivelul stabilit la articolul 4 alineatul (2) din Regulamentul (CE) nr. 2201/96, în conformitate cu articolul 5 alineatul (2) din regulamentul respectiv.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului de gestionare a produselor transformate pe bază de fructe și legume,
            
         ADOPTĂ PREZENTUL REGULAMENT:
   Articolul 1
   Pentru anul de comercializare 2007/2008, valoarea ajutorului pentru pere, în conformitate cu articolul 2 din Regulamentul (CE) nr. 2201/96, este de:
   
               —
            
            
               161,70 EUR pe tonă în Republica Cehă;
            
         
               —
            
            
               51,05 EUR pe tonă în Grecia;
            
         
               —
            
            
               161,70 EUR pe tonă în Spania;
            
         
               —
            
            
               161,70 EUR pe tonă în Franța;
            
         
               —
            
            
               154,00 EUR pe tonă în Italia;
            
         
               —
            
            
               161,70 EUR pe tonă în Ungaria;
            
         
               —
            
            
               9,46 EUR pe tonă în Țările de Jos;
            
         
               —
            
            
               161,70 EUR pe tonă în Austria;
            
         
               —
            
            
               161,70 EUR pe tonă în Portugalia.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 iunie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 297, 21.11.1996, p. 29. Regulament, astfel cum a fost modificat ultima dată prin Regulamentul (CE) nr. 386/2004 al Comisiei (JO L 64, 2.3.2004, p. 25).
   
      (2)  JO L 218, 30.8.2003, p. 14. Regulament, astfel cum a fost modificat ultima dată prin Regulamentul (CE) nr. 1663/2005 (JO L 267, 12.10.2005, p. 22).